Λυκά Φρανσουά ο πρεσβύτερος

Ο Λυκά Φρανσουά ο πρεσβύτερος (φλαμανδικά: Lucas Franchoys de Oude ή Lucas Franchoys (I) ή Lucas Francois, 1574–1643) ήταν Φλαμανδός ζωγράφος προσωπογραφιών και πινάκων με ιστορικά θέματα.

Βιογραφία
Γεννήθηκε στο Μέχελεν σε οικογένεια καλλιτεχνών. Η αδελφή του, Κορνέλια, παντρεύτηκε τον γλύπτη Χέντρικ Φαϊντχέρμπε (Hendrik Faydherbe) και ο γιος τους, Λυκά Φαϊντχέρμπε έγινε ένας από τους πλέον διακεκριμένους Φλαμανδούς γλύπτες της τεχνοτροπίας του μπαρόκ. Ο Λυκά Φρανσουά έγινε "Δάσκαλος" στη Συντεχνία του Αγίου Λουκά του Μέχελεν το 1599. Μεταξύ 1613 και 1640 έγινε έξι φορές "διάκονος" της Συντεχνίας.Lucas Franchoys (I)  στο Ολλανδικό Ίδρυμα Ιστορίας της Τέχνης 

Νυμφεύτηκε την Καταρίνα ντυ Πον (Catharina du Pont) στις 13 Ιανουαρίου 1605. Το ζευγάρι απέκτησε τρεις θυγατέρες και δυο γιους. Δίδαξε και στους δυο γιους του, Λυκά Φρανσουά τον νεότερο και τον Πίτερ Φρανσουά την τέχνη της ζωγραφικής. Κατά την περίοδο 1602 -1604 ήταν Αυλικός ζωγράφος στο Παρίσι και στη Μαδρίτη. Στο Παρίσι εργάστηκε για λογαριασμό του Ανρί, πρίγκηπα του Κοντέ, για λογαριασμό του οποίου ζωγράφισε πολλά πορτρέτα.Patrick Le Chanu. "Condé, House of." Grove Art Online. Oxford Art Online. Oxford University Press. Web. 26 Sep. 2014Lucas Francois στο: Κορνέλις ντε Μπι, Het Gulden Cabinet vande Edel Vry Schilder-Const, Antwerp, 1662, p. 374  Το 1610 ζωγράφισε μια Πιετά στον Καθεδρικό ναό του Αγίου Μπάβο στη Γάνδη.

Απεβίωσε στο Μέχελεν το 1643.

Έργο
Ο πρώιμος Ολλανδός βιογράφος Άρνολντ Χαουμπράκεν περιέγραψε τον Φρανσουά ως ζωγράφο γνωστό για τα πορτρέτα και τις ιστορικές αλληγορίες του.Lucas Francois biography in: Arnold Houbraken, De groote schouburgh der Nederlantsche konstschilders en schilderessen, 1718  Η πελατεία του ανήκε στην ελίτ.

Παραπομπές 

Εξωτερικοί σύνδεσμοι

Κατηγορία:Φλαμανδοί ζωγράφοι